**Osobné postavenie**

Preukázanie splnenia podmienok účasti podľa § 26 ods. 1 a § 26a zák. č. 25/2006 Z. z. predložením dokladov podľa § 26 ods. 2, resp. ods. 3,4 a § 26a ods. 3 zák. č. 25/2006 Z. z., alebo predložením potvrdenia úradu podľa § 128 zák. č. 25/2006 Z. z., o zapísaní do zoznamu podnikateľov. Ak je potvrdenie vydané skôr ako 28.04.2015, je potrebné k tomuto potvrdeniu doložiť aj doklad podľa § 26 ods. 2 písm. b) zákona pre preukázanie podmienky podľa § 26 ods. 1 písm. c) zákona, že uchádzač nie je v reštrukturalizácii. V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia a preukazovania majetkovej účasti za každého člena skupiny osobitne. Splnenie predmetných podmienok účasti podľa § 26 ods. (1) písm. f) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Preukázanie majetkovej účasti preukazuje uchádzač dokladmi podľa § 26a ods. 3 zákona, že nie je osobou podľa § 26a ods. 1 a 2 zákona. Dokladmi podľa § 26a ods. 3 zákona na preukázanie majetkovej účasti sú výpis z obchodného registra alebo výpis z inej zákonom ustanovenej evidencie, zoznam akcionárov vedených akciovou spoločnosťou, doklad vydaným centrálnym depozitárom cenných papierov alebo obdobné doklady vydané inými orgánmi alebo orgánmi iných štátov, nie staršie ako tri mesiace.

Splnenie podmienky účasti možno preukázať v zmysle § 32 ods. 11 zákona o verejnom obstarávaní čestným vyhlásením uchádzača, pričom doklady preukazujúce splnenie podmienok účasti predloží verejnému obstarávateľovi úspešný uchádzač podľa § 44 ods. 1 zákona o verejnom obstarávaní v čase a spôsobom, určeným verejným obstarávateľom. Doklady musia byť predložené ako originály, alebo úradne osvedčené kópie všetkých dokladov uvedených podľa tohto bodu výzvy.